b'\n_START_ARTICLE_\nLaboratorijska diagnostika\n_START_PARAGRAPH_\nLaboratorijska diagnostika ali laboratorijska medicina je veja medicine, ki se ukvarja z laboratorijsko preiskavo biolo\xc5\xa1kih vzorcev \xc4\x8dlove\xc5\xa1kega izvora za ugotavljanje zdravstvenega stanja preiskovanca (za potrebe dolo\xc4\x8ditve diagnoze bolezni, nadaljnjega zdravljanja, spremljanja u\xc4\x8dinkovitosti terapije, ali preventive)._NEWLINE_Na tem podro\xc4\x8dju delujejo specialisti anatomske patologije, klini\xc4\x8dne mikrobiologije, transfuzijske medicine in medicinske biokemije.  Programi prvih treh specializacij so namenjeni zdravnikom in jih dolo\xc4\x8da Zdravni\xc5\xa1ka zbornica, naziv specialista medicinske biokemije pa lahko pridobi zdravstveni delavec ali sodelavec, ki ima zaklju\xc4\x8den univerzitetni \xc5\xa1tudij farmacije, biokemije, kemije ali medicine . Program specializacije medicinske biokemije dolo\xc4\x8di Zbornica laboratorijske medicine v sodelovanju s Katedro za klini\xc4\x8dno biokemijo Fakultete za farmacijo in RSK za laboratorijsko diagnostiko.'